pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ด่วน! ตั้งกรรมการสอบข้อเท็จจริงและกฎหมายคดีบอส อยู่วิทยา
วันพุธที่ 29 กรกฎาคม 2563
ด่วน! ตั้งกรรมการสอบข้อเท็จจริงและกฎหมายคดีบอส อยู่วิทยา
--
#ไทยคู่ฟ้า นายกรัฐมนตรีลงนามคําสั่งสํานักนายกรัฐมนตรีที่ 226/2563 ลงวันที่ 29 ก.ค.63 ตั้งคณะกรรมการตรวจสอบข้อเท็จจริงและกฎหมาย กรณีคําสั่งไม่ฟ้องคดีอาญาที่อยู่ในความสนใจของประชาชน หรือคดีนายวรยุทธ อยู่วิทยา ขับรถชนเจ้าหน้าที่ตํารวจเสียชีวิตเมื่อปี 2555 ซึ่งเกิดการวิพากษ์วิจารณ์อย่างกว้างขวาง ถือเป็นความอ่อนไหวและกระทบกระเทือน ความเชื่อมั่นของกระบวนการยุติธรรม โดยมีคณะกรรมการประกอบด้วย
1. ศาสตราจารย์พิเศษ วิชา มหาคุณ ประธานกรรมการ
2. ปลัดกระทรวงยุติธรรม กรรมการ
3. เลขาธิการคณะกรรมการกฤษฎีกา กรรมการ
4. ประธานคณะกรรมการปฏิรูปประเทศด้านกฎหมาย กรรมการ
5. ประธานคณะกรรมการปฏิรูปประเทศด้านกระบวนการยุติธรรม กรรมการ
6. นายกสภาทนายความแห่งประเทศไทย กรรมการ
7. คณบดีคณะนิติศาสตร์ จุฬาลงกรณ์มหาวิทยาลัย กรรมการ
8. คณบดีคณะนิติศาสตร์ มหาวิทยาลัยธรรมศาสตร์ กรรมการ
9. คณบดีคณะนิติศาสตร์ มหาวิทยาลัยรามคําแหง กรรมการ
10. ผู้อํานวยการสํานักงาน ป.ย.ป. กรรมการและเลขานุการ
คณะกรรมการชุดนี้จะตรวจสอบข้อเท็จจริงและกฎหมายในคดีที่เกิดขึ้น และเสนอแนะแนวทางปรับปรุงกฎหมายหรือวิธีปฏิบัติของเจ้าหน้าที่ โดยไม่ก้าวล่วงหน้าที่และอํานาจตามกฎหมายของเจ้าหน้าที่ในคดีดังกล่าว แล้วรายงานนายกรัฐมนตรีภายใน 30 วัน นับแต่วันที่ 1 ส.ค.63 หากยังไม่แล้วเสร็จให้ขยายเวลาได้ และให้รายงานเบื้องต้นแก่นายกรัฐมนตรีเป็นระยะทุก 10 วัน
นอกจากนี้ คณะกรรมการยังสามารถเชิญหรือประสานขอเอกสารจากหน่วยงานต่าง ๆ ที่เกี่ยวข้อง และรับฟังความคิดเห็นจากประชาชนได้
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานเปิดอบรมเตรียมความพร้อมผู้ไกล่กลี่ย เพื่อขึ้นทะเบียนตามพระราชบัญญัติการไกล่เกลี่ยข้อพิพาท พ.ศ. ๒๕๖๒
วันจันทร์ที่ 21 ตุลาคม 2562
รมว.ยุติธรรม เป็นประธานเปิดอบรมเตรียมความพร้อมผู้ไกล่กลี่ย เพื่อขึ้นทะเบียนตามพระราชบัญญัติการไกล่เกลี่ยข้อพิพาท พ.ศ. ๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการฝึกอบรมหลักสูตรการไกล่เกลี่ยข้อพิพาท ตามพระราชบัญญัติการไกล่เกลี่ยข้อพิพาท พ.ศ. ๒๕๖๒
ในวันจันทร์ที่ ๒๑ ตุลาคม ๒๕๖๒ เวลา ๐๙.๐๐ น. ณ โรงแรมไมด้า ดอนเมือง แอร์พอร์ต กรุงเทพฯนายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานในพิธีเปิดการฝึกอบรมหลักสูตรการไกล่เกลี่ยข้อพิพาทตามพระราชบัญญัติการไกล่เกลี่ยข้อพิพาท พ.ศ. ๒๕๖๒ ภายใต้โครงการขับเคลื่อนการดําเนินงานตามพระราชบัญญัติการไกล่เกลี่ยข้อพิพาท พ.ศ. ๒๕๖๒ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วยคณะผู้บริหารกระทรวงยุติธรรม เข้าร่วม
ในโอกาสนี้ รัฐมนตรีว่าการกระทรวงยุติธรรม กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี มีความมุ่งมั่นตั้งใจที่จะสร้างความความยุติธรรม ลดความเหลื่อมล้ําในสังคม โดยเฉพาะอย่างยิ่งกระทรวงยุติธรรมได้ให้ความสําคัญในการนําความยุติธรรมไปสู่ประชาชนอย่างสะดวก รวดเร็ว
และมีความเสมอภาคทุกชนชั้น ดังนั้น พระราชบัญญัติการไกล่เกลี่ยข้อพิพาท พ.ศ. ๒๕๖๒ ถือเป็นกฎหมายที่จะช่วยให้หน่วยงานของรัฐทั้งส่วนกลางและส่วนภูมิภาค พนักงานสอบสวน และภาคประชาชน สามารถอํานวยความยุติธรรมให้ประชาชนได้โดยสะดวก รวดเร็ว และไม่เสียค่าใช้จ่ายสูงเกินสมควร เกิดความเท่าเทียมกันและเสมอภาคทุกชนชั้นในการเข้าถึงความยุติธรรม ซึ่งสอดคล้องกับรัฐธรรมนูญและนโยบายของรัฐบาล ซึ่งทุกท่านที่ผ่านการฝึกอบรมหลักสูตรนี้ถือเป็นกลไกที่สําคัญอย่างยิ่ง ที่จะขับเคลื่อนการดําเนินงานตามพระราชบัญญัติการไกล่เกลี่ยข้อพิพาท พ.ศ. ๒๕๖๒ และเข้ามามีส่วนร่วมกับกระทรวงยุติธรรมในการส่งเสริมและดําเนินงานไกล่เกลี่ยข้อพิพาท ในฐานะผู้ไกล่เกลี่ยข้อพิพาทเพื่อให้ประชาชนทุกชนชั้นสามารถเข้าถึงความยุติธรรมได้อย่างแท้จริง ทําให้ปริมาณคดีขึ้นสู่ศาลลดน้องลง ลดปัญหาความขัดแย้ง เกิดความสมานฉันท์ขึ้นในสังคมให้บังเกิดผลในทางปฏิบัติได้โดยเร็ว
ทั้งนี้ การฝึกอบรมหลักสูตรอบรมการไกล่เกลี่ยข้อพิพาทตามพระราชบัญญัติการไกล่เกลี่ยข้อพิพาท พ.ศ. ๒๕๖๒ เป็นการสร้างผู้ไกล่เกลี่ยรุ่นแรกของประเทศไทยที่เกิดขึ้นตามพระราชบัญญัติการไกล่เกลี่ยข้อพิพาท พ.ศ. ๒๕๖๒ และเป็นการสร้างมิติใหม่ในการไกล่เกลี่ยของกระทรวงยุติธรรมที่มีระบบการขึ้นทะเบียน โดยจัดทําบัญชีผู้ไกล่เกลี่ยครอบคลุมทั่วประเทศทั้ง ๗๖ จังหวัด โดยยกระดับผู้ไกล่เกลี่ยภาคประชาชน ปราชญ์ชาวบ้านที่มีความสามารถและประสบการณ์ในการระงับข้อขัดแย้งในชุมชนขึ้นมาเป็นผู้ไกล่เกลี่ยข้อพิพาทโดยวิชาชีพ โดยการฝึกอบรมฯ ดังกล่าวจัดขึ้นระหว่างวันที่ ๒๐ – ๒๔ ตุลาคม ๒๕๖๒
ณ โรงแรมไมด้า ดอนเมือง แอร์พอร์ต กรุงเทพฯ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 29 เมษายน 2563 [กระทรวงสาธารณสุข]
วันพุธที่ 29 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่29 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 90.43ของผู้ป่วยทั้งหมด (กลับบ้าน 13 ราย รวมกลับบ้านสะสม 2,665 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 228 ราย หรือคิดเป็นร้อยละ 7.74 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 9 ราย (ลําดับที่ 2,939 - 2,947) ในจํานวนนี้ เป็นผู้สัมผัสใกล้ชิดกับผู้ป่วยรายก่อนหน้านี้ จํานวน 6 ราย (พบที่กรุงเทพฯ 3 ราย, ภูเก็ต 3 ราย จํานวนนี้เป็นผู้ที่อยู่ในครอบครัวเดียวกัน 2 ราย) บุคลากรทางการแพทย์และสาธารณสุข 2 ราย (เป็นพยาบาล, ผู้ช่วยพยาบาล) และอยู่ระหว่างการสอบสวนโรค 1 ราย ไม่มีรายงานผู้เสียชีวิต
จากรายงานผู้ป่วยรายใหม่ข้างต้น แสดงให้เห็นว่ากว่าร้อยละ 60 คือกลุ่มผู้สัมผัสใกล้ชิดกับผู้ป่วยรายก่อนหน้านี้ ทั้งจากในครอบครัว เพื่อนร่วมงาน ร่วมที่พัก ดังนั้นมาตรการเว้นระยะห่างระหว่างบุคคลยังมีความจําเป็นอย่างยิ่งที่ประชาชนทุกคนยังคงต้องร่วมมือกันปฏิบัติอย่างเคร่งครัด ร่วมกับการสวมหน้ากากอนามัย หน้ากากผ้า หมั่นล้างมือ ทั้งขณะที่อยู่ในบ้าน และออกนอกบ้าน เพื่อเป็นเกราะป้องกันและลดโอกาสเสี่ยงในการสัมผัสเชื้อโควิด19 ให้กับตนเองและผู้อื่น
สรุปภาพรวมวันนี้มีผู้ป่วยรายใหม่ 9 ราย กลับบ้านวันนี้ 13 ราย สะสม 2,665 ราย ยังรักษาอยู่ในโรงพยาบาล 228 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,947 ราย
****************************** 29 เมษายน 2563
รัฐบาลไทย-ข่าวทำเนียบรัฐบาล-“ชิมช้อปใช้” ส่งเสริมเศรษฐกิจภายในประเทศช่วงสิ้นปีคึกคัก
วันพฤหัสบดีที่ 14 พฤศจิกายน 2562
“ชิมช้อปใช้” ส่งเสริมเศรษฐกิจภายในประเทศช่วงสิ้นปีคึกคัก
วันพฤหัสบดีที่ 14 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดําเนินการมาตรการ“ชิมช้อปใช้” ส่งเสริมเศรษฐกิจภายในประเทศช่วงสิ้นปี โดยมียอดการใช้จ่ายรวมทั้งสิ้น 10,667 ล้านบาท แบ่งเป็น ร้านชิม เช่น ร้านอาหาร 1,460 ล้านบาท ร้านช้อป เช่น ร้านค้าชุมชน ร้านค้าโอทอป 6,171 ล้านบาท ร้านใช้ เช่น โรงแรม ที่พัก 141 ล้านบาท และร้านค้าทั่วไป 2,893 ล้านบาท โดยพบว่า ร้านค้ารายย่อยและวิสาหกิจชุมชนสามารถเพิ่มยอดขายได้อย่างน้อยร้อยละ 30 และบางพื้นที่ยอดขายเพิ่มขึ้นถึงร้อยละ 100 แสดงให้เห็นว่าโครงการนี้ช่วยให้เม็ดเงินเข้าสู่ระบบเศรษฐกิจและเกิดการจับจ่ายใช้สอยกระตุ้นเศรษฐกิจฐานราก โดยปัจจุบันมีร้านค้าเข้าร่วมโครงการชิมช้อปใช้แล้ว 180,000 ร้านค้าทั่วประเทศ
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กกจ. ไม่ทอดทิ้งกลุ่มผู้รับงานไปทำที่บ้าน ให้กู้ยืมกองทุนฯ อัตราดอกเบี้ย 0%
วันพุธที่ 8 เมษายน 2563
กกจ. ไม่ทอดทิ้งกลุ่มผู้รับงานไปทําที่บ้าน ให้กู้ยืมกองทุนฯ อัตราดอกเบี้ย 0%
กรมการจัดหางาน ช่วยผู้รับงาน/กลุ่มผู้รับงานไปทําที่บ้าน จากพิษโรคโควิด-19  ลดอัตราดอกเบี้ย ร้อยละ0 ต่อปีในปีแรก ยื่นกู้ได้ตั้งแต่วันนี้ – 31 สิงหาคม 2563
นายสุชาติ พรชัยวิเศษกุล อธิบดีกรมการจัดหางาน เปิดเผยว่า จากการแพร่ระบาดของโรคโควิด-19 อาจส่งผลกระทบต่อผู้รับงาน/กลุ่มผู้รับงานไปทําที่บ้าน กรมการจัดหางานในฐานะหน่วยงานที่ให้ความสําคัญกับการส่งเสริมการมีงานทําให้กับแรงงานนอกระบบ ซึ่งเป็นกําลังสําคัญในการขับเคลื่อนเศรษฐกิจ และเป็นแรงงานส่วนใหญ่ของประเทศ จึงได้ ลดอัตราดอกเบี้ยเงินกู้ ให้กับผู้รับงานไปทําที่บ้านกู้ยืมเงินกองทุนเพื่อผู้รับงานไปทําที่บ้าน เพื่อกู้ยืมไปซื้อวัตถุดิบและอุปกรณ์การผลิต หรือขยายการผลิตเพื่อสร้างอาชีพในอัตราดอกเบี้ย 0% ต่อปี
“คุณสมบัติของผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน มีผลการดําเนินการและมีรายได้จากการรับงานไปทําที่บ้านหรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า10,000 บาท วงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชําระคืนภายใน 5 ปี
อัตราดอกเบี้ยกู้ยืมกองทุนฯ ร้อยละ 0 ต่อปี ในงวดที่ 1-12 โดยไม่ปลอดเงินต้น และงวดที่ 13 เป็นต้นไป จนสิ้นสุดสัญญา คิดอัตราร้อยละ 3 ต่อปี กรณีไม่ชําระหนี้เงินกู้ตามกําหนดให้คิดอัตราดอกเบี้ยผิดนัดหรือเบี้ยปรับเพิ่มขึ้นอีกร้อยละ 2 ต่อปี กําหนดระยะเวลายื่นคําขอกู้ ตั้งแต่วันนี้ – 31 สิงหาคม 2563 “ นายสุชาติฯกล่าว
นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางาน จะเร่งหามาตรการเพื่อช่วยเหลือ และบรรเทาความเดือดร้อนให้กับแรงงานในทุกกลุ่ม ซึ่งผู้สนใจสามารถติดต่อได้ที่ สํานักงานจัดหางานกรุงเทพมหานครพื้นที่1-10 ,สํานักงานจัดหางานจังหวัดในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดศูนย์ไกล่เกลี่ยข้อพิพาทชุมชน อ.บางกล่ำ จ.สงขลา เน้นย้ำ “การทำให้ประชาชนในพื้นที่ห่างไกลเข้าถึงกระบวนการยุติธรรมอย่างเสมอภาคและเท่าเทียม”
วันจันทร์ที่ 9 ตุลาคม 2560
รัฐมนตรีว่าการกระทรวงยุติธรรม เปิดศูนย์ไกล่เกลี่ยข้อพิพาทชุมชน อ.บางกล่ํา จ.สงขลา เน้นย้ํา “การทําให้ประชาชนในพื้นที่ห่างไกลเข้าถึงกระบวนการยุติธรรมอย่างเสมอภาคและเท่าเทียม”
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในพิธีเปิดศูนย์ไกล่เกลี่ยระงับข้อพิพาทชุมชน อําเภอบางกล่ํา จังหวัดสงขลา
เมื่อวันเสาร์ที่ ๗ ตุลาคม ๒๕๖๐ เวลา ๑๐.๐๐ น.
ณ ศูนย์ไกล่เกลี่ยระงับข้อพิพาทชุมชน อําเภอบางกล่ํา จังหวัดสงขลา
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในพิธีเปิดศูนย์ไกล่เกลี่ยระงับข้อพิพาทชุมชน อําเภอบางกล่ํา จังหวัดสงขลา
ทั้งนี้ รัฐมนตรีว่าการกระทรวงยุติธรรม “ได้เน้นย้ําเรื่องการทําให้ประชาชน
ที่อยู่ห่างไกล อยู่ในชนบท ได้เข้าถึงกระบวนการยุติธรรมอย่างเสมอภาคและเท่าเทียมกัน
โดยจะใช้กลไกยุติธรรมจังหวัดเชื่อมต่อกับศูนย์ดํารงธรรมจังหวัดและอําเภอ
ศูนย์ยุติธรรมชุมชน อาสาสมัครยุติธรรมทุกประเภท และกรรมการผู้ใหญ่บ้าน
บูรณาการกับกลไกและเครื่องมือทุกประเภทที่กระทรวงยุติธรรมมีอยู่ในปัจจุบัน
รวมทั้งกองทุนยุติธรรม กองทุนค่าตอบแทน ค่าทดแทน และค่าใช้จ่ายแก่ผู้เสียหายในคดีอาญา
ประเด็นสําคัญที่ต้องการดําเนินการให้ได้อย่างมีประสิทธิภาพ คือ
การสร้างการรับรู้ว่า จะเข้าถึงกระบวนการยุติธรรมได้ที่ไหนอย่างไร
ผู้แทนของกระทรวงยุติธรรมทั่วประเทศต้องทํางานหนักในเรื่องนี้”
สําหรับศูนย์ไกล่เกลี่ยระงับข้อพิพาท อําเภอบางกล่ํา จังหวัดสงขลา
เป็นศูนย์ไกล่เกลี่ยระงับข้อพิพาทชุมชน ภายใต้ความรับผิดชอบของกรมคุ้มครองสิทธิและเสรีภาพ
ซึ่งได้ยกระดับมาตรฐานของศูนย์ฯ ดังกล่าวให้เป็นมาตรฐานสากล
เพื่ออํานวยความยุติธรรมให้แก่ประชาชนในชุมชนต่างๆ
โดยในอนาคตจะขยายการบริการความยุติธรรมสู่ชุมชนได้อย่างทั่วถึงในทุกพื้นที่
รัฐบาลไทย-ข่าวทำเนียบรัฐบาล-สธ. แนะบ้านที่มีเด็ก หญิงตั้งครรภ์ ผู้สูงอายุ จัดห้องสะอาดปลอดฝุ่น
วันพุธที่ 13 กุมภาพันธ์ 2562
สธ. แนะบ้านที่มีเด็ก หญิงตั้งครรภ์ ผู้สูงอายุ จัดห้องสะอาดปลอดฝุ่น
กระทรวงสาธารณสุข แนะครอบครัวที่มีเด็ก หญิงตั้งครรภ์ ผู้สูงอายุ ให้จัดห้องสะอาดปลอดฝุ่น ประชาชนควรดูแลตนเอง ป้องกันผลกระทบต่อสุขภาพจากค่าฝุ่นละอองขนาดเล็ก PM 2.5
กระทรวงสาธารณสุข แนะครอบครัวที่มีเด็ก หญิงตั้งครรภ์ ผู้สูงอายุ ให้จัดห้องสะอาดปลอดฝุ่น ประชาชนควรดูแลตนเอง ป้องกันผลกระทบต่อสุขภาพจากค่าฝุ่นละอองขนาดเล็ก PM2.5
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากการคาดการณ์ของกรมอุตุนิยมวิทยาว่า ในระหว่างวันที่ 13-15 กุมภาพันธ์ ปริมาณฝุ่นละอองในอากาศอาจมีแนวโน้มเพิ่มสูงขึ้น ขอให้ประชาชนดูแลสุขภาพ เพื่อป้องกันผลกระทบที่มาจากฝุ่นละอองขนาดเล็ก เช่น โรคระบบทางเดินหายใจโรคหัวใจและหลอดเลือด และโรคเยื่อบุตาอักเสบ แนะนําให้จัดห้องสะอาดปลอดฝุ่น (Clean Room) โดยเฉพาะบ้านที่มีเด็ก หญิงตั้งครรภ์ ผู้สูงอายุ และกลุ่มเสี่ยง ซึ่งทําได้ไม่ยาก โดยจัดเตรียมห้องที่มีประตูหน้าต่างปิดมิดชิด ไม่มีสิ่งของมาก เพราะจะเป็นที่กักเก็บฝุ่น และใช้ผ้าสะอาดชุบน้ําเช็ดทําความสะอาดแทนการกวาด เพื่อป้องกันฝุ่นฟุ้งกระจาย
นายแพทย์สุขุมกล่าวต่อว่า ขอให้ประชาชนติดตามสถานการณ์ฝุ่นละอองในอากาศจากเว็บไซต์หรือแอปพลิเคชัน Air4Thai หรือ AirVisual สังเกตความเข้มของแถบสีที่แสดง หากเป็นสีส้มและสีแดงจะมีผลกระทบต่อสุขภาพ โดยคุณภาพอากาศระดับสีส้มคือเริ่มมีผลกระทบต่อสุขภาพ ประชาชนกลุ่มเสี่ยงควรลดการทํากิจกรรมและออกกําลังกายกลางแจ้ง หากคุณภาพอากาศอยู่ในระดับสีแดง เป็นระดับที่มีผลต่อสุขภาพ ประชาชนทั่วไปและกลุ่มเสี่ยงให้งดการทํากิจกรรมและออกกําลังกายกลางแจ้ง สวมหน้ากากอนามัยหรือหน้ากากN 95 เพื่อป้องกันฝุ่นเมื่อต้องออกไปยังพื้นที่เสี่ยง
นอกจากนี้ ขอให้ประชาชนสังเกตตนเองหากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์ หรือสอบถามข้อมูลในการดูแลสุขภาพจากค่าฝุ่นละอองเกินค่ามาตรฐาน PM2.5เพิ่มเติมได้ที่สายด่วนกรมควบคุมโรค 1422
************************ 13 กุมภาพันธ์ 2562
รัฐบาลไทย-ข่าวทำเนียบรัฐบาล-รองนรม. พล.อ.ประวิตรฯ เป็นประธานการประชุมคณะกรรมการสิ่งแวดล้อมแห่งชาติ ครั้งที่ 5/2561
วันพฤหัสบดีที่ 4 ตุลาคม 2561
รองนรม. พล.อ.ประวิตรฯ เป็นประธานการประชุมคณะกรรมการสิ่งแวดล้อมแห่งชาติ ครั้งที่ 5/2561
ที่ประชุมเห็นชอบต่อรายงาน การวิเคราะห์ผลกระทบสิ่งแวดล้อม โครงการอาคารเช่าสําหรับผู้มีรายได้น้อย จังหวัดชลบุรี (แหลมฉบัง) ระยะที่ 1 และระยะที่ 2 ของการเคหะแห่งชาติ
วันนี้ (3 ตุลาคม 2561) เวลา 10.00 น. ณ ห้องประชุม 301 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 5/2561 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมได้เห็นชอบต่อรายงานการวิเคราะห์ผลกระทบสิ่งแวดล้อม โครงการอาคารเช่าสําหรับผู้มีรายได้น้อย จังหวัดชลบุรี (แหลมฉบัง) ระยะที่ 1 และระยะที่ 2 ของการเคหะแห่งชาติ โดยให้การเคหะแห่งชาติ ดําเนินการ ดังนี้
1. ดําเนินการตามมาตรการป้องกันและแก้ไขผลกระทบสิ่งแวดล้อม และมาตรการติดตามตรวจสอบผลกระทบสิ่งแวดล้อม ตามที่กําหนดไว้ในรายงานการวิเคราะห์ผลกระทบสิ่งแวดล้อม โครงการอาคารเช่าสําหรับผู้มีรายได้น้อย จังหวัดชลบุรี (แหลมฉบัง) ระยะที่ 1 และระยะที่ 2 ของการเคหะแห่งชาติ ซึ่งผ่านการพิจารณาจากคณะกรรมการผู้ชํานาญการพิจารณารายงานผลกระทบสิ่งแวดล้อมเบื้องต้น และรายงานการวิเคราะห์ผลกระทบสิ่งแวดล้อมในเขตพื้นที่คุ้มครองสิ่งแวดล้อม จังหวัดชลบุรี ในการประชุมครั้งที่ 3/2561 เมื่อวันที่ 6 มีนาคม 2561 อย่างเคร่งครัด
2. ให้ตั้งงบประมาณเพื่อดําเนินการตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อมตามที่กําหนดไว้
3.นําความเห็นคณะกรรมการสิ่งแวดล้อม เสนอคณะรัฐมนตรี เพื่อประกอบการพิจารณา ตามมาตรา 49 และมาตรา 51/6 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ 2) พ.ศ. 2561 ต่อไป
พร้อมกันนี้ ที่ประชุมเห็นชอบต่อรายงานการประเมินผลกระทบสิ่งแวดล้อม โครงการก่อสร้างรถไฟทางคู่ ช่วงขอนแก่น – หนองคาย ของการรถไฟแห่งประเทศไทย โดยให้การรถไฟแห่งประเทศไทย ดําเนินการ ดังนี้
1. ดําเนินการตามมาตรการป้องกันและแก้ไขผลกระทบสิ่งแวดล้อม รวมทั้งมาตรการติดตามตรวจสอบผลกระทบสิ่งแวดล้อม ตามที่กําหนดไว้ในรายงานการประเมินผลกระทบสิ่งแวดล้อม โครงการก่อสร้างรถไฟทางคู่ ช่วงขอนแก่น – หนองคาย ของการรถไฟแห่งประเทศไทย ซึ่งผ่านการพิจารณาจากคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อมด้านโครงสร้างพื้นฐานทางบกและอากาศ ในการประชุมครั้ง ที่ 9/2561 เมื่อวันที่ 9 มีนาคม 2561 อย่างเคร่งครัด
2. ให้ตั้งงบประมาณเพื่อดําเนินการตามมาตรการป้องกันและแก้ไขลดผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อม ตามที่กําหนดไว้
3. นําความเห็นของคณะกรรมการสิ่งแวดล้อมแห่งชาติเสนอคณะรัฐมนตรี เพื่อประกอบการพิจารณา ตามมาตรา 49 และมาตรา 51/6 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ 2) พ.ศ. 2561 ต่อไป
ทั้งนี้ รองนายกรัฐมนตรีได้เน้นย้ําให้ดําเนินการตามมาตรการป้องกันและแก้ไขลดผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อมอย่างเคร่งครัด และให้การรถไฟแห่งประเทศไทย นําเสนอคณะรัฐมนตรีเพื่อพิจารณาต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สร้างรากฐานแห่งการอ่าน สู่การพัฒนาการศึกษาทั่วประเทศ ผ่านโครงการ “ส่งความรู้ สร้างความสุข”
วันพุธที่ 4 เมษายน 2561
สร้างรากฐานแห่งการอ่าน สู่การพัฒนาการศึกษาทั่วประเทศ ผ่านโครงการ “ส่งความรู้ สร้างความสุข”
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ แถลงข่าวเปิดโครงการ “ส่งความรู้ สร้างความสุข”
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ แถลงข่าวเปิดโครงการ “ส่งความรู้ สร้างความสุข” ร่วมกับคุณระริน อุทกะพันธุ์ ปัญจรุ่งโรจน์ กรรมการผู้จัดการใหญ่ บมจ.อมรินทร์พริ้นติ้งแอนด์พับลิชชิ่ง และคุณฐาปน สิริวัฒนภักดี กรรมการผู้อํานวยการใหญ่ บมจ.ไทยเบฟเวอเรจ โดยมี ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ นายสุเทพ ชิตยวงษ์ เลขาธิการคณะกรรมการการอาชีวศึกษา และนางสุกัญญา งามบรรจง รองเลขาธิการคณะกรรมการการศึกษาขั้นพื้นฐาน เข้าร่วม เมื่อวันที่ 4 เมษายน 2561 ณ ห้องประชุมราชวัลลภ กระทรวงศึกษาธิการ
"ไม่มีคนเก่งคนไหน ไม่อ่านหนังสือเยอะ ไม่มีใครเก่งโดยธรรมชาติ แม้แต่สมเด็จพระเทพรัตนราชสุดาฯ สยามบรมราชกุมารี ท่านยังอ่านหนังสือตลอดเวลา ตกปีละ 80 เล่ม"เป็นคํากล่าวเปิดงานตอนหนึ่งของรมว.ศึกษาธิการ ในครั้งนี้
นพ.ธีระเกียรติ ยังได้กล่าวอีกว่า เราไม่ควรรณรงค์การอ่านผ่านสื่อ Digital มากจนเกินไปเพราะจากการทดลองพบว่า การอ่านหนังสือจากหนังสือ คนจะจําและเข้าใจมากกว่าการอ่านจากe-Book
สําหรับการดําเนินงานโครงการ“ส่งความรู้ สร้างความสุข”ในปีนี้จะนําเงินเหลือจ่ายไปดําเนินการจัดทําห้องสมุด และจัดซื้อหนังสือดี ๆ โดยมอบให้สํานักงานคณะกรรมการการศึกษาขั้นพื้นฐาน (สพฐ.) ไปดําเนินการส่งเสริมการอ่านในรูปแบบโครงการReading Award Program (R.A.P.) คือ การอ่านเพื่อสะสมแต้ม 1 หน้า 1 แต้มโดยมีครูเป็นผู้รับรองเพื่อนําแต้มสะสมมาแลกรางวัล ไม่ต้องกังวลว่าเป็นการติดสินบนให้กับเด็ก ถือเป็นการให้รางวัลที่เกิดจากผลการกระทํา
ทั้งนี้ โครงการดังกล่าวจะต้องทําให้เกิดขึ้นอย่างจริงจังต่อไป
โครงการ “ส่งความรู้ สร้างความสุข” เป็นความร่วมมือของไทยเบฟเวอเรจและเหล่าพันธมิตร จัดขึ้นโดยมีเป้าหมายให้เกิดการอ่านวันละ 15 นาที เนื่องจากได้พิสูจน์มาแล้วว่าจะกระตุ้นให้สมองพัฒนา ทําให้เด็กได้เรียนรู้อย่างมีประสิทธิภาพ โดยจะเริ่มต้นจากโรงเรียนเป้าหมาย จํานวน 50 โรงเรียน และตั้งเป้าดําเนินการให้ครอบคลุมทั่วประเทศไทย ทั้ง 77 จังหวัด ในระยะเวลา 3 ปี โดยจะมอบหนังสือ จํานวน 1,000 เล่ม พร้อมชั้นวาง มูลค่า 200,000 บาทต่อโรงเรียน สนับสนุนให้โรงเรียนจัดกิจกรรม “อ่านวันละ 15 นาที” และจัดตั้งชมรม “รักการอ่าน”
โดยจะมีครูแจกบันทึกรักการอ่าน หรือให้นักเรียนเข้ามาให้คะแนน และแสดงความคิดเห็นผ่านเว็บไซต์ TheHappyRead.com หลังจากนั้นโครงการจะคัดเลือก 10 บันทึกการอ่านที่น่าสนใจ และนักเรียนที่มีผลการเรียนดีขึ้น เพื่อรับรางวัลพิเศษต่อไป
ติดตามรายละเอียดโครงการ “ส่งความรู้ สร้างความสุข” ได้ที่www.TheHappyRead.com
Writtenอิชยา กัปปา
Photo Creditอธิชนม์ สลางสิงห์, กิตติกร แซ่หมู่
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ปลัดกระทรวงยุ​ติธรรม​ ร่วมประชุมคณะกรรมการ​นโยบาย​ตำรวจแห่งชาติ
วันศุกร์ที่ 1 พฤษภาคม 2563
ปลัดกระทรวงยุ​ติธรรม​ ร่วมประชุมคณะกรรมการ​นโยบาย​ตํารวจแห่งชาติ
ปลัดกระทรวงยุ​ติธรรม​ ร่วมประชุมคณะกรรมการ​นโยบาย​ตํารวจแห่งชาติ
ในวันจัน​ทร์ที่​ ๒๗ เมษายน​ ๒๕๖๓ เวลา​ ๑๓.๓๐​ น.​ ณ​ ห้องศรียานนท์​ ชั้น​ ๒ อาคาร​ ๑​ สํานักงานตํารวจแห่งชาติ​ พลเอก​ ประยุทธ์​ จันทร์​โอชา​ นายกรัฐมนตรี​ เป็นประธานการประชุมคณะกรรมการ​นโยบาย​ตํารวจแห่งชาติ​ ครั้งที่​ ๑/๒๕๖๓​ โดยมีศาสตราจารย์​พิเศษ​วิศิษฏ์​ วิศิษฏ์​สรอรรถ​ ปลัดกระทรวง​ยุติธรรม​ เข้าร่วมการประชุมฯ​ เพื่อพิจารณาร่างระเบียบ​ ก.ต.ช.ว่าด้วยการกําหนดหลักเกณฑ์​และวิธีการสรรหาบุคคลเพื่อเสนอให้วุฒิสภา​เลือกเป็นกรรมการ​ผู้ทรงคุณวุฒิ​ในคณะกรรมการ​นโยบาย​ตําร​วจ​แห่งชาติ​ พ.ศ.​ .... และร่างระเบียบ​คณะกรรมการ​บริหารกองทุน​เพื่อการสืบสวนสอบสวนคดีอาญา​ ว่าด้วยหลักเกณฑ์​การจ่ายเงินกองทุนเพื่อสนับสนุนการปฏิบัติ​งานของข้าราชการ​ตํารวจในการทําหน้าที่​เกี่ยวกับการสืบสวนและสอบสวนคดีอาญา​ พ.ศ.​ ....
รัฐบาลไทย-ข่าวทำเนียบรัฐบาล-นายเพิ่มสุข (หน.ผตร.อว.) เปิดงานโครงการพัฒนานวัตกรรมผลิตภัณฑ์ชุมชนสำหรับผู้ประกอบการรุ่นใหม่ (IGNITE PLUS)
วันพฤหัสบดีที่ 13 กุมภาพันธ์ 2563
นายเพิ่มสุข (หน.ผตร.อว.) เปิดงานโครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ (IGNITE PLUS)
นายเพิ่มสุข (หน.ผตร.อว.) เปิดงานโครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ (IGNITE PLUS)
สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) ร่วมกับ สถาบันอาหารและสถาบันอุตสาหกรรมสิ่งทอ ประกาศความสําเร็จ โครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ (IGNITE PLUS) โดยได้รับเกียรติจาก นายเพิ่มสุข สัจจาภิวัฒน์ หัวหน้าผู้ตรวจราชการกระทรวง อว. (หน.ผตร.อว.) เป็นประธานในการเปิดงาน พร้อมโชว์สุดยอดผลงานนวัตกรรมของผู้ประกอบการกว่า 150 ผลิตภัณฑ์ ตอบโจทย์ยุค 4.0 ณ ศูนย์การค้าเซนทรัล เฟสติวัล อีสวิลล์
นางวนิดา บุญนาคค้า ผู้อํานวยการสํานักส่งเสริมและถ่ายทอดเทคโนโลยี กล่าวว่า “โครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ (IGNITE PLUS) ได้รับการสนับสนุนงบประมาณจากสํานักนายกรัฐมนตรี เป็นโครงการต่อยอดความสําเร็จจากปี 2560 ในการพัฒนาต่อยอดสินค้าชุมชนไทยจากผู้ประกอบการ OTOP และได้คัดเลือกผู้ประกอบการเพื่อผลักดันสินค้าสู้ระดับสากล โครงการนี้ดําเนินงานมาเป็นระยะเวลา 7 เดือน มีการอบรมผู้ประกอบการเบื้องต้นกว่า 500 กิจการ และยกระดับผลิตภัณฑ์ ด้วยนวัตกรรม 150 ผลิตภัณฑ์ กลุ่มที่พัฒนาเป็นสินค้า OTOP ประเภทเสื้อผ้า เครื่องแต่งกาย และผลิตภัณฑ์กลุ่มอาหารเครื่องดื่ม โดยได้รับความร่วมมือจาก สถาบันอาหารและสถาบันพัฒนาอุตสาหกรรมสิ่งทอ ทําให้ผู้ประกอบการและผู้บริโภคเกิดความมั่นใจในผลิตภัณฑ์”
นายเพิ่มสุข (หน.ผตร.อว.) กล่าวว่า “กระทรวงการอุดมศึกษา วิทยาศาสตร์ วิจัยและนวัตกรรม สถาบันอาหารและสถาบันอุตสาหกรรมสิ่งทอ ได้ร่วมกันเสริมสร้างทักษะความรู้ให้กับผู้ประกอบการ เตรียมพร้อมเข้าสู่ศตวรรษที่ 21 และตอบโจทย์ยุคอุตสาหกรรม 4.0 โดยการนําเทคโนโลยีและนวัตกรรมเป็นหลักในการขับเคลื่อนเศรษฐกิจและภาคธุรกิจอุตสาหกรรม ให้สามารถแข่งขันทางการค้าในระดับสากลได้ กระทรวง อว. มีนโยบายที่มุ่งเน้นการสร้างนวัตกรรมที่เหมาะสมต่อผู้ประกอบการ รัฐวิสาหกิจ ชุมชนรุ่นใหม่ และทายาทรุ่นใหม่ โครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ (IGNITE PLUS) เป็นโครงการในการพัฒนาอย่างครบวงจร สร้างความสามารถของบุคลากร พัฒนาฐานความรู้ พัฒนาผลิตภัณฑ์ด้วยหลักการของ BCG (Bio-Circular-Economy) ให้ผู้ประกอบการนําวัสดุอุปกรณ์และวัตถุดิบท้องถิ่น มาประยุกต์ใช้ ให้มีนวัตกรรมที่โดดเด่น สร้างมูลค่าเพิ่ม และตอบสนองความต้องการของตลาดในปัจจุบัน คํานึงถึงสิ่งแวดล้อมเป็นสําคัญ แนวทางดังกล่าวเป็นการพัฒนาที่ยั่งยืน สร้างผลตอบแทนรายได้ให้กับชุมชนท้องถิ่น ผู้ประกอบการ OTOP ถือเป็นบุคลากรสําคัญในการพัฒนาเศรษฐกิจให้เติบโต จึงเป็นกลุ่มเป้าหมายหลักที่กระทรวง อว. จะลงไปช่วยในการพัฒนาอย่างต่อเนื่อง ถือเป็นนโยบายที่สอดคล้องกับหลักการของรัฐบาลที่กําลังผลักดันเศรษฐกิจอยู่ในปัจจุบัน”
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-“ปลัดกระทรวงยุติธรรม” ประชุมคณะกรรมการตรวจสอบทรัพย์สิน ครั้งที่ ๙/๒๕๖๓
วันอังคารที่ 26 พฤษภาคม 2563
“ปลัดกระทรวงยุติธรรม” ประชุมคณะกรรมการตรวจสอบทรัพย์สิน ครั้งที่ ๙/๒๕๖๓
ศาสตราจารย์พิเศษวิศิษฏ์  วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๙/๒๕๖๓
ในวันจันทร์ที่ ๒๕ พฤษภาคม ๒๕๖๓ เวลา ๐๘.๓๐ น.
ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงาน ป.ป.ส. เขตดินแดง กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการตรวจสอบทรัพย์สิน ครั้งที่ ๙/๒๕๖๓
โดยมี นายนิยม เติมศรีสุข เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน
พร้อมด้วยกรรมการ ประกอบด้วย ผู้แทนจากสํานักงานอัยการสูงสุด สํานักงานตํารวจแห่งชาติ
กรมที่ดิน กรมบังคับคดี กรมศุลกากร กรมสรรพากร และธนาคารแห่งประเทศไทย เข้าร่วมประชุมฯ
โดยที่ประชุมรับทราบการรายงานผลคดีที่ตกเป็นของกองทุนป้องกันและปราบปรามยาเสพติด
เนื่องจากผู้ต้องหาหลบหนีหรือถึงแก่ความตาย
พร้อมทั้งพิจารณาการดําเนินการตรวจสอบทรัพย์สิน
ที่คณะอนุกรรมการตรวจสอบทรัพย์สินประจําฯ และคณะอนุกรรมการภาค ๑ ถึง ๙
พิจารณากลั่นกรองผลการดําเนินการตรวจสอบทรัพย์สินเสร็จสิ้นแล้ว จํานวน ๘๐ คดี
มูลค่าทรัพย์สินรวมประมาณ ๒๑,๓๗๒,๐๐๐ บาท
รวมทั้งเรื่องการคืนทรัพย์สิน เนื่องจากศาลมีคําสั่งให้คืนทรัพย์สิน
และเรื่องรายงานผลการสิ้นสุดของคดีทรัพย์สินตามผลของคดีอาญา
ซึ่งการประชุมคณะกรรมการตรวจสอบทรัพย์สิน เป็นกระบวนการในการบังคับใช้กฎหมายการริบทรัพย์
เพื่อสร้างความมั่นคงปลอดภัยในสังคม ลดโอกาสในการกลับมากระทําความผิดเกี่ยวกับยาเสพติดซ้ํา